Gabriel Oprea a venit la Timișoara pentru a reconstrui partidul, cu ajutorul membrilor săi. În urbea de pe Bega s-au întâlnit reprezentanții filialelor județene din această parte de țară. Oprea a dat și ținte precise filialei județene a UNPR, care este condusă de UNPR.

Bojin trebuie să tripleze numărul de membri al filialei în câteva luni. Oprea, după o absență de doi ani de pe scena politică, spune că nimeni nu te bagă în seamă în politică dacă nu are nevoie de tine.

„UNPR Timiș trebuie să aducă 25.000 de semnături până pe 28 martie pentru participarea la alegeri și trebuie să crească la 15.000 de membri de partid până pe 25 mai. Nimeni nu te bagă în seamă în politică decât dacă are nevoie de tine. Noi nu trădăm, nu am trădat niciodată. Este o vorbă: bați palma cu Oprea și se ține de cuvânt. Nu batem palma cu oricine”, a spus președintele UNPR Gabriel Oprea la Timișoara.

Bojin a „pupat” câțiva primari și aceștia ar vrea să intre în UNPR, dar nu fac încă pasul.

„UNPR Timiș are din 2016, de la alegeri, trei consilieri județeni, 58 consilieri locali, șase viceprimari, doi primari. De anul trecut avem și vicepreședinte la Consiliul Județean Timiș. Suntem într-o alianță cu PSD Timiș și ne chinuim să o respectăm, atâta timp cât o vor respecta și ei. Sper să își revină și să ducem guvernarea până la capăt. Vream să avem de alegeri 10 la sută, acum avem 7,25 la sută. Sunt în jur de 12 primari care vor să colaboreze cu UNPR. Se pare că sunt dorințe inclusiv pesediste de a colabora cu UNPR și cu mine personal”, a spus Titu Bojin, președintele UNPR Timiș.